open-index/open-wikipedia-markdown huggingface dataset:
ชนะ รุ่งแสง

**ชนะ รุ่งแสง** (เกิด 14 กันยายน พ.ศ. 2473) เป็นนักธุรกิจและนักการเมืองชาวไทย อดีตกรรมการสภาที่ปรึกษาพรรคประชาธิปัตย์ และอดีตสมาชิกสภาผู้แทนราษฎรกรุงเทพมหานคร

## ประวัติ
ชนะ เกิดเมื่อวันที่ 14 กันยายน พ.ศ. 2473 โดยเป็นทายาทตระกูลคหบดีชาวนาตำบลบางนา ซึ่งปัจจุบันคือ เขตบางนา กรุงเทพมหานคร ซึ่งตั้งบ้านเรือนอยู่บริเวณถนนสุขุมวิท (ทางแยกบางนา), ถนนสุขุมวิท 103, ถนนสุขุมวิท 105, ถนนสรรพาวุธ, สองฝั่งคลองบางนา และบริเวณตำบลบางน้ำผึ้ง อำเภอพระประแดง จังหวัดสมุทรปราการ โดยเข้าสู่แวดวงธุรกิจด้วยการเป็นผู้บริหารธนาคารกสิกรไทย โดยมีตำแหน่งสูงสุดเป็นรองกรรมการผู้จัดการใหญ่

จากนั้นในปี พ.ศ. 2511 ได้เข้าสู่แวดวงการเมือง ด้วยการลงรับสมัครเลือกตั้งสมาชิกสภาเทศบาลนครกรุงเทพมหานคร ในสังกัดของพรรคประชาธิปัตย์ และได้รับเลือกตั้ง รวมทั้งได้ดำรงตำแหน่งเทศมนตรีเทศบาลนครกรุงเทพมหานคร อีกด้วย และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

จากนั้นในการเลือกตั้งทั่วไปเมื่อวันที่ 12 มกราคม พ.ศ. 2519 นายชนะได้ลงรับสมัครเป็นสมาชิกสภาผู้แทนราษฎร (ส.ส.) ในเขต 8 กรุงเทพมหานคร ก็ได้รับเลือกตั้งไป แต่ก็ต้องพ้นจากตำแหน่งในวันที่ 6 ตุลาคม ปีเดียวกัน เมื่อเกิดเหตุการณ์นองเลือดขึ้นที่มหาวิทยาลัยธรรมศาสตร์ และสนามหลวง และก็มีการรัฐประหารขึ้นในวันเดียวกัน

ต่อมา ได้ลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่ 14 พฤศจิกายน พ.ศ. 2528 ในสังกัดพรรคประชาธิปัตย์ โดยได้หมายเลข 4 มีนโยบาย คือ "6 เป้าหมาย 4 แนวทางและ 10 มาตรการ" และใช้คำขวัญในการหาเสียง คือ "เลือกชนะ เพื่อชัยชนะของประชาชน" แต่ก็ไม่ได้รับเลือกตั้ง โดยแพ้ให้แก่ พลตรี จำลอง ศรีเมือง ผู้สมัครอิสระ หมายเลข 8 ไป โดยนายชนะได้ 241,002 คะแนน ขณะที่ พล.ต.จำลอง ได้ 408,233 คะแนน 

ปัจจุบัน นายชนะได้วางมือจากการเมืองแล้ว แต่ยังมีตำแหน่งเป็นคณะกรรมการน้ำแห่งชาติ และคณะทำงานของสภาที่ปรึกษาเศรษฐกิจและสังคมแห่งชาติ (สศ.)  และมีตำแหน่งทางวิชาการเป็นนายกสภาวิทยาลัยเซาธ์อีสท์บางกอก โดยมีหลานชาย คือ นายชนินทร์ รุ่งแสง เป็น ส.ส. กรุงเทพมหานคร พรรคประชาธิปัตย์ ในเขตบางกอกน้อย

## เครื่องราชอิสริยาภรณ์

## อ้างอิง

หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:บุคคลจากกรุงเทพมหานคร
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:สมาชิกสภาที่ปรึกษาเศรษฐกิจและสังคมแห่งชาติ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากมหาวิทยาลัยเซาธ์อีสท์บางกอก
สี่มนุษย์ ส.สริญญา

**สี่มนุษย์ ส.สริญญา** หรือชื่อจริง **วีระยุทธ สุทธาภิรมย์** (30 มิถุนายน พ.ศ. 2535 – ) เป็นนักมวยไทยชาวไทย ประเภทไฟท์เตอร์ที่มีเข่าหนัก และถนัดขวา เขาได้รับการฝึกจากเทรนเนอร์ ขจรศักดิ์ ลูกโพธิ์เรียง จนสามารถสร้างผลงานเป็นที่รู้จักในระดับประเทศ

ในเดือนมิถุนายน พ.ศ. 2555 เขาได้รับการจัดอันดับนักมวยไทยรุ่นซูเปอร์ไลท์เวทของ 3 เวทีมวย ได้แก่ อันดับ 1 ของสนามมวยเวทีลุมพินี, อันดับ 3 ของเวทีมวยสยามอ้อมน้อย และอันดับ 4 ของเวทีมวยราชดำเนิน โดยทางสนามมวยเวทีลุมพินีและราชดำเนินได้จัดให้เขาอยู่ในอันดับขึ้นนำนักมวยไทยอย่างสิงห์มณี แก้วสัมฤทธิ์

## ประวัติ
สี่มนุษย์ ส.สริญญา มีชื่อจริงคือ วีระยุทธ สุทธาภิรมย์ เขามีภูมิลำเนาเดิมอยู่ที่อำเภอปะเหลียน จังหวัดตรัง โดยมีพี่น้อง 2 คน ซึ่งเป็นบุตรของนายวิทำรัช และนางปราณี สุทธาภิรมย์ เขามีครูมวยคนแรกชื่อ สูศักดิ์ ทวี นิรันรัตน์ และเริ่มแข่งขันเมื่ออายุ 7 ปี โดยใช้ชื่อ กลั้งชัย ศิษย์จ่าบูรณ์ ในการแข่งครั้งแรก

วันที่ 4 กุมภาพันธ์ พ.ศ. 2555 สี่มนุษย์พบกับคู่ชก กูปรี เกียรติยงยุทธ ในการแข่งขันศึกจ้าวมวยไทย ที่เวทีมวยอ้อมน้อยในพิกัด 142 ปอนด์ ซึ่งสี่มนุษย์เป็นฝ่ายแพ้น็อกในยกสุดท้าย ต่อมาในวันที่ 28 เมษายน ของรายการเดียวกันนี้ สี่มนุษย์พบกับคู่ชก แหลมทอง ต.พรชัย ซึ่งสี่มนุษย์เป็นฝ่ายชนะคะแนน รวมถึง ในวันที่ 23 มิถุนายน ของรายการเดียวกัน สี่มนุษย์ได้พบกับคู่ชก วัชระเล็ก อ.ขวัญเมือง ซึ่งสี่มนุษย์เป็นฝ่ายชนะคะแนนขาด จากการแข่งขันในครั้งดังกล่าว ส่งผลให้สี่มนุษย์สามารถเข้าสู่รอบชิงชนะเลิศมวยรอบฟุกเทียนกรุ๊ป ครั้งที่ 6 กับ ฟ้ามงคล เพชรสุภาพรรณ ซึ่งสี่มนุษย์เป็นฝ่ายแพ้คะแนน และครองตำแหน่งรองแชมป์ของรายการดังกล่าว

วันที่ 27 ตุลาคม พ.ศ. 2555 สี่มนุษย์พบกับ แสนเก่ง จ.นพรัตน์ ในคู่เอกของรายการศึกจ้าวมวยไทย ที่เวทีมวยอ้อมน้อย โดยสี่มนุษย์เป็นฝ่ายชนะคะแนน 49-48 ปีถัดมา ในวันที่ 26 พฤษภาคม พ.ศ. 2556 สี่มนุษย์ได้พบกับอภิสิทธิ์ เค.ที.ยิม ในคู่เอกรายการศึกมวยไทย 7 สี จากการแข่งขันครั้งดังกล่าว สี่มนุษย์เป็นฝ่ายแพ้คะแนน

และในวันที่ 17 พฤศจิกายน พ.ศ. 2560 สี่มนุษย์เข้าแข่งขันในคู่เอก ศึกมวยเอ็กซ์ตรีม ที่สังเวียนจีเอ็มเอ็ม สเตเดียม โดยพบกับฮาลิล อิปราฮิม จากประเทศเนเธอร์แลนด์ จากการแข่งขันครั้งนี้ สี่มนุษย์เป็นฝ่ายชนะคะแนน

## เกียรติประวัติ
* แชมป์ (เฉพาะกาล) สหพันธ์มวยไทยอาชีพโลก (WPMF) รุ่น 140 ปอนด์

## สถิติการแข่งขัน

## อ้างอิง

หมวดหมู่:นักมวยไทยชาวไทย
หมวดหมู่:บุคคลจากอำเภอปะเหลียน
หมวดหมู่:นักมวยจากจังหวัดตรัง
จุฬา ศรีคำมา

**จุฬา ศรีคำมา**   เป็นผู้ชนะการประกวด Miss Gossip Girls 2009   เกิดและเติบโตที่ จังหวัดเชียงใหม่

## การศึกษา
*  จบการศึกษาระดับมัธยมต้นที่ โรงเรียนเชียงใหม่คริสเตียน  
*  จบการศึกษาระดับมัธยมปลายที่ โรงเรียนดาราวิทยาลัย (สายวิทย์) 
*  ศึกษาในระดับอุดมศึกษาคณะบริหารธุรกิจ (บัญชี)  มหาวิทยาลัยเชียงใหม่  เรียนเพียง 2 ปี 1 เทอม ก่อนจะลาออกหลังชนะการประกวด Miss Gossip Girls 2009 เพื่อมาทำงานในวงการบันเทิง 
*  ปัจจุบันกำลังศึกษาที่ มหาวิทยาลัยกรุงเทพ คณะบริหารธุรกิจ (การจัดการ)

## ผลงาน
* แจ้งเกิดจากผลงานละครโทรทัศน์เรื่อง วายุภัคมนตรา ทางสถานีวิทยุโทรทัศน์ไทยทีวีสีช่อง 3 ในบทนางโหงพราย ซึ่งบทบาทของนางโหงพรายถือเป็นบทที่สำคัญเพราะเป็นตัวเดินเรื่อง ในเรื่องนางโหงพรายต้องการไปผุดไปเกิด แต่ว่าโดนหมอผีจับวิญญาณมาไว้ใช้เป็นทาสและใช้ให้คอยรังควานพระเอกในเรื่องทำให้นางเอกต้องคอยหาทางช่วยเหลือ
* ผลงานล่าสุด ละครโทรทัศน์เรื่อง โหมโรง  ทางสถานีโทรทัศน์ไทยพีบีเอส รับบทเป็นแม่โชติ คู่รักของนายศร พระเอกตามท้องเรื่อง

## อ้างอิง

หมวดหมู่:นักแสดงหญิงชาวไทย
สภาผู้แทนราษฎรไทย ชุดที่ 13

**สมาชิกสภาผู้แทนราษฎรไทย ชุดที่ 13** (22 เมษายน พ.ศ. 2522 – 19 มีนาคม พ.ศ. 2526) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 301 คน โดยมาจากการเลือกตั้งแบบทางตรงและแบบผสม จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถือเกณฑ์ราษฎร 150,000 คน ต่อผู้แทนราษฎรหนึ่งคน

สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 19 มีนาคม พ.ศ. 2526 โดยมีสาเหตุมาจากสภาผู้แทนราษฎร มีความคิดเห็นที่แตกต่างกันเกี่ยวกับวิธีการเลือกตั้งสมาชิกสภาผู้แทนราษฎรตามบทเฉพาะกาลของรัฐธรรมนูญ

## จำนวนสมาชิกสภาผู้แทนราษฎรจำแนกตามกลุ่มการเมืองและภาค

## รายนามสมาชิกสภาผู้แทนราษฎร

มีรายนามดังนี้

### กรุงเทพ

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง
**ประธานสภาผู้แทนราษฎร** บุญเท่ง ทองสวัสดิ์

**รองประธานสภาผู้แทนราษฎร คนที่หนึ่ง**  มงคล สุคนธขจร (เสียชีวิต พ.ศ. 2523) สอาด ปิยวรรณ ได้รับแต่งตั้งแทน

**รองประธานสภาผู้แทนราษฎร  คนที่สอง**  เทียม ไชยนันทน์

## ประชากรศาสตร์
สมาชิกที่มีอายุมากที่สุด คือ เทียม ไชยนันทน์ สมาชิกสภาผู้แทนราษฎรจังหวัดตาก พรรคประชาธิปัตย์ อายุ 72 ปี 

สมาชิกที่มีอายุน้อยที่สุด คือ ปรีชา เอสก้า สมาชิกสภาผู้แทนราษฎรกรุงเทพมหานคร พรรคประชากรไทย อายุ 26 ปี

## อ้างอิง
* สภาผู้แทนราษฎรไทย ชุดที่ 13
* รัฐสภาสาร (ฉบับพิเศษ ปีที่ 27 ฉบับที่ 6 พฤษภาคม 2522) : ภาพและประวัติสมาชิกรัฐสภา
โบสถ์พระคริสตสมภพ

**โบสถ์พระคริสตสมภพ** () เป็นมหาวิหารในเมืองเบธเลเฮม รัฐปาเลสไตน์ โบสถ์นี้จักรพรรดิคอนสตันไทน์มหาราชและจักรพรรดินีเฮเลนาพระราชชนนีโปรดให้สร้างขึ้นในปี ค.ศ. 326 ณ จุดที่เชื่อว่าพระเยซูประสูติ สร้างแล้วเสร็จในปี ค.ศ. 565 ถือเป็นสถานที่ศักดิ์สิทธิ์ทั้งในศาสนาคริสต์และศาสนาอิสลาม ได้รับขึ้นทะเบียนเป็นมรดกโลกแห่งแรกในดินแดนปาเลสไตน์ในปี ค.ศ. 2012

## อ้างอิง

## ดูเพิ่ม
* การประสูติของพระเยซู
* ศิลปะและสถาปัตยกรรมศาสนาคริสต์ยุคแรก

## ภาพ
 >
ภาพ:Bethlehem-27-Basilica of the Nativity.jpg|รูปเคารพพระนางมารีย์พรหมจารีและพระเยซูภายในโบสถ์
ภาพ:Bethlehem-08-Church of the Nativity.jpg|พื้นประดับโมเสกสมัยคริสต์ศตวรรษที่ 4 ของจักรพรรดิคอนสแตนติน ค้นพบในปี ค.ศ. 1934
ภาพ:Bethlehem-04-Church_of_the_Nativity.jpg|ประตูแห่งความถ่อมตน ทางเข้าหลักของโบสถ์


หมวดหมู่:มหาวิหารคาทอลิก
บ
บ
หมวดหมู่:การประสูติของพระเยซู
เห็ดหนิวจังจือ

**เห็ดหนิวจังจือ** () เป็นสมุนไพรในรูปแบบเห็ด มีพบเห็นขึ้นอยู่บนต้นหนิวจังเท่านั้น ต้นหนิวจังมีพบเห็นอยู่ในภูเขาของประเทศไต้หวันที่มีความสูงระหว่าง 450 เมตร ถึง 2,000 เมตรเท่านั้น ต้นหนิวจังเป็นต้นไม้ที่หายากและทำให้เห็ดหนิวจังจือที่มีการเจริญเติบโตบนต้นหนิวจังเท่านั้นเป็นอีกหนึ่งสมุนไพรที่หายากมากด้วย เห็ดหนิวจังจือมีสีแดงส้มเหมือนปลาแซลมอน ใช้สำหรับบำรุงร่างกาย คล้ายคลึงกับเห็ดหลินจือกัน เห็ดหนิวจังจือมี Triterpinoids(กลุ่มสารไตรเทอร์ปินนอยต์) Superoxidide Dismutase (SOD) Beta-Glucan Nucleic Acid เห็ดหนิวจังมักจะใช้ต่อต้านมะเร็ง ต่อต้านภูมิแพ้ ต่อต้านความเมื่อยล้าและต้านคัน

หมวดหมู่:เห็ดที่รับประทานได้
หมวดหมู่:สมุนไพรจีน
เพียงแค่ใจเรารักกัน (ละครโทรทัศน์)

**เพียงแค่ใจเรารักกัน** ()เป็นละครโทรทัศน์ แนวโรแมนติก-ดราม่า สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ นุสบา ปุณณกันต์ 
จากบทประพันธ์เรื่อง 'ฤารักมิใช่รัก' ของ ชนิตร ภู่กาญจน์ เขียนบทโทรทัศน์โดย คูนนรุตน์ กำกับการแสดงโดย นิรัตติศัย กัลย์จาฤก  ผลิตโดย บ. กันตนา วิดีโอ โปรดักชั่น จำกัด ออกอากาศทางช่อง 5
## เรื่องย่อ
เจนจิรา หรือ เจน เป็นหญิงสาวยุคใหม่ที่มีรูปร่างหน้าตาดี ความสวยที่โดดเด่นทำให้เธอเป็นที่หมายปองของหนุ่มๆ โดยเฉพาะสัญญา เพื่อนชายที่บ้านใกล้กันและรู้จักกันมาตั้งแต่เด็ก แต่เธอไม่ตอบสนองความรู้สึกของเขา วันหนึ่งนิธิชายหนุ่มหุ่นนักกีฬาหน้าตาดี ซึ่งเป็นลูกพี่ลูกน้องของสัญญากลับมาจากออสเตรเลีย สัญญาจึงขอให้นิธิช่วยเป็นพ่อสื่อให้เขากับเจน แต่เรื่องไม่คาดคิดก็เกิดขึ้นเมื่อเจนตกหลุมรักนิธิ และนิธิก็ชอบเจนทั้งสองจึงเริ่มต้นความสัมพันธ์ที่จริงจัง แต่นิธิไม่อยากแต่งงาน เนื่องจากเขากลัวการแต่งงานเป็นที่สุดเพราะในอดีตมีผู้หญิงหลายคนพยายามจะจับเขาแต่งงาน  แต่สำหรับสังคมไทย ผู้หญิงจะอยู่กินกับผู้ชายโดยที่ไม่แต่งงานมันอาจจะดูไม่ดี ที่สำคัญจะทำให้ผู้หญิงเสื่อมเสีย ทั้งสองคบกันจนวันนึงเจนตั้งท้อง ซึ่งทำให้นิธิตกใจและต้องหนีกลับประเทศออสเตรเลีย ทิ้งเจนให้อยู่เผชิญกับการตัดสินของสังคมอย่างโดดเดี่ยวและเดียวดาย ละครเรื่องนี้แสดงให้เห็นถึงความท้าทายของคู่รักหนุ่มสาวที่ต้องการรักกันโดยไม่ต้องแต่งงานในสังคมแบบดั้งเดิม

## นักแสดง

## เพลงประกอบละคร

*  'เพียงแค่ใจเรารักกัน' ขับร้องโดย Tum Duo Boyz และ ปนัดดา เรืองวุฒิ ของค่าย แกรมมี่

## อ้างอิง

* 
* | OKNation
* New DVD Catalog

หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2542
จอน ลอร์ด

**โจนาทาน ดักลาส "จอน" ลอร์ด** () นักแต่งเพลง นักเปียโนและออร์แกน มีชื่อเสียงในฐานะนักดนตรีผู้บุกเบิกดนตรีแนวผสมผสานระหว่างร็อก คลาสสิก บาโรก เป็นผู้นำดนตรีเฮฟวีเมทัลและฮาร์ดร็อก โดยเป็นอดีตหัวหน้าวงและผู้ก่อตั้งดีพ เพอร์เพิลมาตั้งแต่ปี ค.ศ. 1968 และเป็นสมาชิกหลักของวงร่วมกับเอียน เพซ มือกลองของวงมาโดยตลอด จนกระทั่งออกจากวงไปในปี ค.ศ. 2002  และยังเป็นสมาชิกวงไวท์สเนคในช่วงปี ค.ศ. 1978 ถึง 1984

เครื่องดนตรีประจำตัวที่ลอร์ดมักใช้ในการแสดง เป็นออร์แกนไฟฟ้าแฮมมอนด์ รุ่น B3 และ C3 ซึ่งทำให้เขาได้รับฉายาว่า "แฮมมอนด์ลอร์ด" (Hammond Lord)

ลอร์ดเสียชีวิตเมื่อวันที่ 16 กรกฎาคม ค.ศ. 2012 จากอาการแทรกซ้อนของโรคมะเร็งตับอ่อน 

## อ้างอิง

หมวดหมู่:นักเปียโน
หมวดหมู่:นักแต่งเพลงชาวอังกฤษ
หมวดหมู่:นักดนตรีชาวอังกฤษ
หมวดหมู่:บุคคลจากเลสเตอร์
หมวดหมู่:นักออร์แกน
หมวดหมู่:เสียชีวิตจากมะเร็งตับอ่อน
มงบล็อง (ของหวาน)

**มงบล็อง** () หรือ **มอนเตเบียนโก** () เป็นชื่อของหวานทำจากเกาลัดปั่นจนเหลว ปรุงให้หวาน แล้วราดวิปครีม เป็นอาหารยอดนิยมในประเทศฝรั่งเศส ประเทศอิตาลี ประเทศจีน ประเทศญี่ปุ่น และประเทศฮังการี ชื่อขนมนี้เอาชื่อยอดเขามงบล็องมาตั้ง เพราะมีรูปลักษณ์เหมือนภูเขามีหิมะปกคลุมอยู่ที่ยอด

ของหวานมงบล็องนี้มีบรรยายอยู่ในตำราอาหารอิตาลีมาตั้งแต่ปี ค.ศ. 1475 มงบล็องดั้งเดิมนั้นต้องสีเหลือง เพราะใช้เกาลัดดองหวานปั่น นอกจากนี้ ยังปรากฏว่า ขุนนางเชซาเร บอร์จา (Cesare Borgia) กับลูเกรเซีย บอร์จา (Lucrezia Borgia) มักทำมงบล็องรับประทานที่บ้านเป็นนิจด้วย ต่อมาในปี ค.ศ. 1620 จึงไปโด่งดังในประเทศฝรั่งเศส

ในหลาย ๆ ประเทศ มีการดัดแปลงมงบล็องเป็นหลายรูปแบบ เช่น ในประเทศญี่ปุ่น ใช้ฟักทองและแยมองุ่นทำมงบล็องแทนหรือประสมกับเกาลัดก็มี และใส่โกโก้หรือมัจจะด้วยก็มี นอกจากนี้ โดยทั่วไปยังปรากฏว่ามีการทำมงบล็องเป็นรสผลไม้ด้วย เช่น รสมะม่วงและสตรอว์เบอร์รี

## ความหลากหลาย
ในประเทศญี่ปุ่น, ในบางครั้ง ฟักทอง, พืชบด, และ แยมสีม่วง แทนที่จะใช้เชสนัทส์, และบางครั้งก็ใช้ร่วมกับเชสนัทส์, โกโก้หยาบ หรือ เพิ่มผงชาเขียว นอกจากนี้ยังมีมงบล็องผลไม้ พร้อมกลิ่นผลไม้เช่น มะม่วง และ สตรอว์เบอร์รี


ไฟล์:Mont-blanc P1020796.jpg|มงบล็องฝรั่งเศสราดซอสช็อคโกแลต
ไฟล์:Mont-Blanc-cake.jpg|มงบล็องญี่ปุ่นวางบนเค็กขนาดเล็ก
ไฟล์:Shinsaibashi Mont Blanc.jpg|มงบล็องสตรอว์เบอร์รีญี่ปุ่น


## ระเบียงภาพ


ไฟล์:Mont-Blanc-cake.jpg|เค้กมงบล็องในประเทศญี่ปุ่น
ไฟล์:Mont-blanc P1020796.jpg|มงบล็องที่ร้านอาหารริมมหาวิหารน็อทร์-ดามในกรุงปารีส


## ดูเพิ่ม
* มารงกลาเซ

หมวดหมู่:ของหวานฝรั่งเศส
เดโช สวนานนท์

**เดโช สวนานนท์** (เกิด 25 มิถุนายน พ.ศ. 2476) เป็นนักวิชาการและอดีตนักการเมืองชาวไทย อดีตอธิบดีกรมศิลปากร อดีตรองหัวหน้าพรรคประชาชน และอดีตผู้สมัครผู้ว่าราชการกรุงเทพมหานคร ในนามพรรคประชากรไทย เมื่อการเลือกตั้งผู้ว่าราชการกรุงเทพมหานคร พ.ศ. 2533

## ประวัติ
นายเดโช สวนานนท์ เกิดเมื่อวันที่ 25  มิถุนายน พ.ศ. 2476 ที่ตำบลไชยา อำเภอไชยา จังหวัดสุราษฎร์ธานี จบปริญญาตรี การศึกษาศาสตรบัณฑิต เอกการบริหารการศึกษา (เกียรตินิยม) จากมหาวิทยาลัยศรีนครินทรวิโรฒ, ปริญญาโท วิทยาการจัดการ สาขาจิตวิทยา จากสหรัฐอเมริกา และปริญญาเอก การบริหารรัฐกิจ จากสหรัฐอเมริกา

เคยรับราชการตำแหน่งอธิบดีกรมศิลปากร ในสังกัดกระทรวงศึกษาธิการ

## การทำงาน
เคยเป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร 2 สมัย สังกัดพรรคประชาธิปัตย์ ในปี พ.ศ. 2529 และพรรคประชากรไทย ในปี พ.ศ. 2538 และเคยลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่ 7 มกราคม พ.ศ. 2533 สังกัดพรรคประชากรไทย โดยใช้เพลงหาเสียงที่ดัดแปลงมาจากเพลง *[[Day-O (The Banana Boat Song)]]* แต่เป็นฝ่ายแพ้ให้กับ พลตรี จำลอง ศรีเมือง ซึ่งเป็นผู้ว่าฯ คนก่อน สังกัดพรรคพลังธรรมไป โดยนายเดโชได้ 283,895 คะแนน ขณะที่ พล.ต.จำลอง ได้ถึง 703,672 คะแนน ต่อมา เป็นสมาชิกสภาร่างรัฐธรรมนูญฉบับ ปี พ.ศ. 2540 และรองสภาร่างรัฐธรรมนูญฉบับ ปี พ.ศ. 2550 คนที่ 1 โดยดำรงตำแหน่งตั้งแต่วันที่ 1 มกราคม พ.ศ. 2550 ถึงวันที่ 20 สิงหาคม ปีเดียวกัน

## ชีวิตครอบครัว
นายเดโช สวนานนท์ สมรสกับ ศาสตราจารย์กิตติคุณ ทักษิณา สวนานนท์ อาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย (นามสกุลเดิม: อัตถากร, เป็นบุตรสาวของ ศาสตราจารย์ บุญชนะ อัตถากร) (เสียชีวิตแล้ว) ทั้งคู่มีบุตรสาวด้วยกันทั้งหมด 3 คน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอไชยา
หมวดหมู่:ข้าราชการพลเรือนชาวไทย
หมวดหมู่:นักกฎหมายมหาชน
หมวดหมู่:นักการเมืองจากจังหวัดสุราษฎร์ธานี
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชากรไทย
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:สมาชิกสภาร่างรัฐธรรมนูญไทย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
มวยไทย 7 สี

**มวยไทย 7 สี** เป็นรายการโทรทัศน์ไทยประเภทถ่ายทอดสดการแข่งขันกีฬามวยไทยที่ได้รับความนิยมมากที่สุดทางโทรทัศน์ ปัจจุบันถ่ายทอดสดทุกวันอาทิตย์ เวลา 14:30 น. - 16:30 น. ทางช่อง 7HD และทางเว็บไซต์ http://www.bugaboo.tv

มวยไทย 7 สี หรือเดิมคือ **มวยทีวีสี 7** เริ่มออกอากาศครั้งแรกเมื่อปี  ทำให้ในปัจจุบันเป็นรายการโทรทัศน์ที่ออกอากาศยาวนานที่สุดในประเทศไทย โดยทำลายสถิติเดิมของรายการ ตอบปัญหาภาษาอังกฤษกับเชลล์ ที่ออกอากาศเป็นระยะเวลา 44 ปีลงเมื่อปี พ.ศ. 2558

## การจัดรายการ
รายการมีจุดประสงค์คือ "เป็นรายการบันเทิง ส่งเสริมการกีฬา และรักษาศิลปะแม่ไม้มวยไทย" ซึ่งจุดประสงค์ของรายการนี้ได้มีการขึ้นเป็นข้อความบนหน้าจอระหว่างการถ่ายทอดสดเป็นบางช่วง รวมถึงกล่าวโดยผู้บรรยายอยู่บ่อยครั้ง โดยเริ่มตั้งแต่กลางปี พ.ศ. 2555 เป็นต้นมา รวมถึงเป็นรายการถ่ายทอดสดมวยไทยที่ไม่มีการพูดขอบคุณผู้สนับสนุนโดยผู้บรรยายแต่ใช้แถบอักษรข่าววิ่งในการขอบคุณผู้สนับสนุนทดแทน โดยปรากฏในช่วงยกแรกของมวยคู่เอก ส่วนตัววิ่งผู้สนับสนุนมวยดุเดือดประจำปี ขึ้นในช่วงยกแรกของมวยคู่ที่ 2 และ 3

## แชมป์มวยไทยที่มีชื่อเสียง
มวยไทย 7 สี เป็นรายการที่มีนักมวยไทยที่มีชื่อเสียงเข้าแข่งขันในรายการดังกล่าว อาทิ ขงเบ้ง ม.รัตนบัณฑิต, ซีอุย ส.สุนันท์ชัย และอภิสิทธิ์ เค.ที.ยิม

* แท่งทอง เกียรติทวีสุข
* สะท้านฟ้า อีมิเน้นท์แอร์ (แบนตัมเวท)
* ใจสู้ ท.เทพสุทิน (ซูเปอร์แบนตัมเวท)
* รุ่งราวี ศศิประภายิม (เฟเธอร์เวท)
* แสงหิรัญ ลูกบ้านใหญ่
* สุดสาคร ส.กลิ่นมี

## การตอบรับ
เว็บไซต์กรุงเทพธุรกิจกล่าวว่า เป็นรายการที่ได้รับความนิยมอย่างสม่ำเสมอโดยเรตติ้งไม่เคยตก ซึ่งได้รับการกล่าวว่าเป็นรายการที่ได้รับความสนใจจากทั้งคนในวงการมวย รวมถึงได้รับความนิยมจากผู้ชมทั่วประเทศ ตลอดจนได้รับการยอมรับว่า เป็นรายการที่กรรมการให้การตัดสินดีที่สุด และเป็นธรรมที่สุด หรือกล่าวได้ว่าตัดสินพลาดน้อยที่สุด อย่างไรก็ตาม ด้วยเหตุที่เป็นรายการที่มีผู้ชมเป็นจำนวนมาก จึงอาจได้รับการวิจารณ์จากฝ่ายที่เสียผลประโยชน์อยู่บ้างในบางครั้ง

## รางวัลที่ได้รับ
* พ.ศ. 2553 - รางวัลโทรทัศน์ทองคำ ครั้งที่ 25 รางวัลผู้บรรยายรายการแข่งขันกีฬาดีเด่น (ธนกร ไชยศรี และ ชัยทัต สละทาน)

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ช่อง 7
หมวดหมู่:รายการโทรทัศน์ช่อง 7 เอชดี
หมวดหมู่:รายการมวยไทยทางโทรทัศน์
หมวดหมู่:รายการโทรทัศน์ไทยที่ถ่ายทอดสด
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2513
หมวดหมู่:รายการกีฬาทางโทรทัศน์ไทยในคริสต์ทศวรรษ 1970
หมวดหมู่:รายการกีฬาทางโทรทัศน์ไทยในคริสต์ทศวรรษ 1980
หมวดหมู่:รายการกีฬาทางโทรทัศน์ไทยในคริสต์ทศวรรษ 1990
หมวดหมู่:รายการกีฬาทางโทรทัศน์ไทยในคริสต์ทศวรรษ 2000
หมวดหมู่:รายการกีฬาทางโทรทัศน์ไทยในคริสต์ทศวรรษ 2010
หมวดหมู่:รายการกีฬาทางโทรทัศน์ไทยในคริสต์ทศวรรษ 2020
ประวิทย์ รุจิรวงศ์

**ประวิทย์ รุจิรวงศ์** (21 กันยายน พ.ศ. 2484 – 2 มกราคม พ.ศ. 2557) เป็นนักธุรกิจชาวไทย อดีตประธานสภากรุงเทพมหานคร และอดีตสมาชิกสภากรุงเทพมหานคร สังกัดพรรคประชาธิปัตย์

## ประวัติ
ประวิทย์ เกิดเมื่อวันที่ 21 กันยายน พ.ศ. 2484 เป็นบุตรชายพลตำรวจเอก ประเสริฐ รุจิรวงศ์ อดีตอธิบดีกรมตำรวจ และคุณหญิงน้อย รุจิรวงศ์ 

สำเร็จการศึกษาจากโรงเรียนเซนต์คาเบรียล โรงเรียนโยธินบูรณะและสถาบันเทคโนโลยีปทุมวัน จากนั้นได้เดินทางไปฝึกงานต่อยังประเทศอังกฤษเป็นระยะเวลา 3 ปี

## งานการเมือง
เป็นสมาชิกสภากรุงเทพมหานคร (สก.) และดำรงตำแหน่งประธานสภากรุงเทพมหานคร เป็นคนที่ 7 ด้วย ตั้งแต่วันที่ 25 พฤศจิกายน พ.ศ. 2530 ถึงวันที่ 24 พฤศจิกายน พ.ศ. 2532
จากนั้นได้ลงเลือกตั้งเป็นผู้ว่าราชการกรุงเทพมหานคร เมื่อวันที่ 7 มกราคม พ.ศ. 2533 ในสังกัดพรรคประชาธิปัตย์ แต่ไม่ได้รับเลือกตั้ง โดยได้คะแนนมาเป็นลำดับที่สาม ได้ทั้งหมด 60,947 คะแนน 

## เสียชีวิต
ประวิทย์ ถึงแก่กรรมเมื่อวันที่ 2 มกราคม พ.ศ. 2557 มีการพระราชทานเพลิงศพขึ้นเมื่อวันเสาร์ที่ 30 สิงหาคม พ.ศ. 2557 เวลา 17.00 น. ณ วัดเทพศิรินทราวาสราชวรวิหาร

## เครื่องราชอิสริยาภรณ์

## อ้างอิง

หมวดหมู่:พรรคประชาธิปัตย์
หมวดหมู่:สมาชิกสภากรุงเทพมหานคร

หมวดหมู่:บุคคลจากโรงเรียนเซนต์คาเบรียล

หมวดหมู่:บุคคลจากสถาบันเทคโนโลยีปทุมวัน
หมวดหมู่:นักธุรกิจชาวไทย

หมวดหมู่:บุคคลจากโรงเรียนโยธินบูรณะ
ตัวนำยวดยิ่งชนิดที่ 1

**ตัวนำยวดยิ่งชนิดที่ 1** () 

โดยทั่วไปของตัวนำยวดยิ่งชนิดที่ 1 เมื่ออุณหภูมิและสนามแม่เหล็กที่มีค่าสูงๆ จะสามารถทำลายสภาพนำยวดยิ่งได้ ดังนั้นถ้าควบคุมอุณหภูมิให้มีค่าคงตัวค่าหนึ่ง โดยที่อุณหภูมินั้นมีค่าต่ำกว่าอุณหภูมิวิกฤติ และมีค่าสนามแม่เหล็กวิกฤติ (Hc) 1 ค่า เมื่อสนามแม่เหล็กที่ให้มีขนาดน้อยกว่า Hc ตัวนำจะยังคงสภาพนำยวดยิ่งอยู่  แต่ถ้าสนามแม่เหล็กที่ให้มีค่ามากกว่า Hc ตัวนำจะสูญเสียสภาพนำยวดยิ่งและกลายเป็นตัวนำปกติ ถึงแม้ว่าอุณหภูมิจะยังคงต่ำกว่าอุณหภูมิวิกฤตก็ตาม เรียก Hc ว่าสนามแม่เหล็กวิกฤต ตัวนำยวดยิ่งชนิดนี้จะให้ปรากฏการณ์ไมสเนอร์ที่สมบูรณ์ และโดยทั่วไปค่า Hc ของตัวนำยวดยิ่งชนิดที่ 1 นี้จะมีขนาดที่ต่ำมากจึงไม่เพียงพอที่จะนำไปประยุกต์ใช้งาน 
โดยตัวนำยวดยิ่งชนิดที่ 2 จะมีพฤติกรรมที่แตกต่างไปจากตัวนำยวดยิ่งชนิดที่ 2 ที่สนามแม่เหล็กวิกฤต คือ มีการแสดงสนามแม่เหล็กวิกฤติถึงสองค่า
* ตัวนำยวดยิ่งชนิดที่ 2

## อ้างอิง

หมวดหมู่:แม่เหล็ก
หมวดหมู่:วัฏภาคของสสาร
หมวดหมู่:สสารควาร์ก
หมวดหมู่:สสารวิเทศ
หมวดหมู่:การลอยตัว
หมวดหมู่:สภาพนำยวดยิ่ง
หมวดหมู่:หลักการสำคัญของฟิสิกส์
ปลาซิวข้างขวานโกลว์ไลต์

**ปลาซิวข้างขวานโกลว์ไลต์** (; ) ปลาน้ำจืดขนาดเล็กชนิดหนึ่ง ในวงศ์ปลาซิว (Danionidae)

จัดเป็นปลาซิวจำพวกปลาซิวข้างขวานชนิดหนึ่ง แตกต่างจากปลาซิวข้างขวานชนิดอื่นตรงที่มีสีบริเวณลำตัวใสสามารถมองทะลุได้ แต่ยังมีลักษณะเด่นตรงรูปขวานสีดำกลางลำตัว ขนาบไปด้วยสีน้ำตาลแดงไปจนถึงหาง มีขนาดโตเต็มที่ประมาณ 3 เซนติเมตร เป็นปลาที่อาศัยอยู่รวมกันเป็นฝูงในเกาะสุมาตราและบอร์เนียว

นิยมเลี้ยงกันเป็นปลาสวยงาม โดยเฉพาะในตู้ไม้น้ำ แต่ในประเทศไทย เป็นปลาที่ค่อนข้างหายาก

## อ้างอิง

## แหล่งข้อมูลอื่น
*''Trigonostigma hengeli'' 

หมวดหมู่:สกุลปลาซิวข้างขวาน
หมวดหมู่:ปลาตู้
เมตตา เต็มชำนาญ

ร้อยเอก **เมตตา เต็มชำนาญ** (ชื่อเล่น: ตู่) เป็นอดีตนายทหารสังกัดกองทัพบก และนักการเมือง ลงรับสมัครเลือกตั้งหลายครั้ง ทั้งผู้ว่าราชการกรุงเทพมหานครและการเลือกตั้งทั่วไป แต่ไม่เคยได้รับเลือก

ร.อ.เมตตา เกิดเมื่อวันที่ 5 สิงหาคม พ.ศ. 2491 จบการศึกษาชั้นมัธยมศึกษาตอนต้นจากโรงเรียนสามเสนวิทยาลัย รับราชการในสังกัดสำนักงานเลขานุการกองทัพบก

เคยลงรับสมัครเลือกตั้งครั้งแรก ในพื้นที่กรุงเทพมหานคร ในการเลือกตั้งทั่วไป เมื่อปี พ.ศ. 2526 แต่ไม่ได้รับการเลือกตั้ง จากนั้น ได้ลงเลือกตั้งอีกครั้งในการเลือกตั้งผู้ว่าราชการกรุงเทพมหานคร พ.ศ. 2547 โดยไม่สังกัดพรรคการเมืองใด ๆ หมายเลข 9 โดยมีนโยบาย เช่น ปลูกผลไม้ที่เกาะกลางถนนในกรุงเทพมหานคร ให้เด็ดรับประทานได้ ได้รับคะแนนไปทั้งหมด 1,965 คะแนน

จากนั้นได้ลงรับสมัครเลือกตั้งอีกครั้ง ในปี พ.ศ. 2551 เป็นผู้สมัครอิสระอีกครั้ง ในหมายเลข 3 ก็ไม่ได้รับการเลือกตั้งอีก โดยได้คะแนนไป 2,105 คะแนน

ในการเลือกตั้งทั่วไป เคยลงรับสมัครเลือกตั้งในพื้นที่เขต 1 กรุงเทพมหานคร สังกัดพรรคประชาราช ในการเลือกตั้งเมื่อวันที่ 23 ธันวาคม พ.ศ. 2550 ซึ่งก็ไม่ได้รับการเลือกตั้ง และรับสมัครเลือกตั้งผู้ว่าฯอีกครั้ง ในปี พ.ศ. 2556 ได้เบอร์ 3 ได้คะแนนไปทั้งหมด 1,301 คะแนน

ร.อ.เมตตา มีฉายาว่า "ตู่ ติงลี่" เนื่องจากเป็นนักแสดงประกอบจากละครโทรทัศน์และภาพยนตร์หลายเรื่อง อาทิ *[[แหวนทองเหลือง]]*, *[[อตีตา]]*, *[[สุริโยไท]]* และ*[[ตำนานสมเด็จพระนเรศวรมหาราช ภาค ๑ องค์ประกันหงสา]]* เป็นต้น และเคยเป็นผู้อำนวยการสร้างภาพยนตร์ เรื่อง *ไอัขุนเพลง* ด้วย ในปี พ.ศ. 2522 

ร.อ. เมตตา ถึงแก่อนิจกรรมเมื่อคืนวันที่ 14 พฤศจิกายน พ.ศ. 2564 สิริอายุรวม 73 ปี มีพิธีพระราชทานเพลิงศพเมื่อวันที่ 21 พฤศจิกายน พ.ศ. 2564 ณ วัดทุ่งเศรษฐี

## อ้างอิง

หมวดหมู่:ทหารบกชาวไทย
หมวดหมู่:ร้อยเอก
หมวดหมู่:ผู้อำนวยการสร้างภาพยนตร์ชาวไทย
หมวดหมู่:นักมวยไทยชาวไทย
หมวดหมู่:นักการเมืองไทย
หมวดหมู่:พรรคประชาราช
หมวดหมู่:บุคคลจากโรงเรียนสามเสนวิทยาลัย
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ จ.ม.
ราเชศ ขันนา

**ราเชศ ขันนา** (; ) อดีตนักแสดงชาวอินเดียระดับซุปเปอร์สตาร์ของวงการภาพยนตร์อินเดีย

มีชื่อจริงว่า **จาติน ขันนา** เกิดเมื่อวันที่ 29 ธันวาคม ค.ศ. 1942 ที่เมืองอมริตสา  รัฐปัญจาบ ประเทศอินเดีย ขันนาแสดงภาพยนตร์ครั้งแรกในภาพยนตร์เรื่อง *Aakhri Khat* ในปี ค.ศ. 1963 และโด่งดังจากเรื่อง *Aaradhna* ในปี ค.ศ. 1969 และมีบทบาทที่เป็นที่รู้จักกันดีจากเรื่อง *[[ช้างเพื่อนแก้ว (ภาพยนตร์อินเดีย)|Haathi mere Saathi]]* หรือ *ช้างเพื่อนแก้ว* ในปี ค.ศ. 1970

ราเชศ ขันนา ถือเป็นนักแสดงที่โด่งดังมีชื่อเสียง และได้รับความนิยมอย่างมากในช่วงทศวรรษที่ 70 ในประเทศอินเดีย มีผลงานการแสดงกว่า 150 เรื่อง โดยได้รับชื่อเล่นจากแฟน ๆ ภาพยนตร์ว่า "กากา" หรือ "ลุง" และได้รับการขนานนามว่าเป็น "ซุปเปอร์สตาร์คนแรกของวงการบอลลีวู้ด"

ด้านชีวิตครอบครัว ขันนา มีบุตรสาว 2 คน  ขันนาถึงแก่กรรมเมื่อวันที่ 18 กรกฎาคม ค.ศ. 2012 ที่บ้านพักส่วนตัวในเมืองมุมไบ ด้วยโรคมะเร็ง ที่ป่วยมาตั้งแต่เดือนเมษายน ด้วยวัย 69 ปี โดย นายมานโมฮัน ซิงห์ นายกรัฐมนตรีอินเดีย ได้แสดงความเสียใจต่อครอบครัวของขันนาด้วย

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอินเดีย
หมวดหมู่:บุคคลจากรัฐปัญจาบ
หมวดหมู่:เสียชีวิตจากมะเร็ง
ถุงเท้า

200px|thumb|ถุงเท้า

**ถุงเท้า** เป็นอุปกรณ์เสื้อผ้าสำหรับสวมใส่ที่เท้า ซึ่งเท้าเป็นอวัยวะส่วนหนึ่งที่สร้างเหงื่อมากที่สุดจากร่างกาย โดยสามารถสร้างเหงื่อในปริมาณมากกว่าเหรียญ 1 ไพน์สหรัฐ (0.47 ลิตร) ต่อวัน ซึ่งถุงเท้าจะสามารถช่วยซับเหงื่อและสามารถนำพาไปยังพื้นที่ระบายอากาศเพื่อให้เหงื่อเกิดการระเหย ในสภาพอากาศที่เย็น ถุงเท้าจะช่วยลดความเสี่ยงของอาการบวมเป็นน้ำเหลือง โดยชื่อของ sock ในภาษาอังกฤษมาจากรองเท้าแตะที่มีลักษณะหลวม ที่เรียกว่า soccus ในภาษาละติน ที่สวมใส่โดยนักแสดงตลกชาวโรมัน

## ประวัติ
ถุงเท้าได้รับการพัฒนามาเป็นระยะเวลานับศตวรรษตั้งแต่รุ่นเก่า ซึ่งทำจากหนังสัตว์ที่รวบขึ้นและผูกกับข้อเท้า ในช่วง 8 ศตวรรษก่อนคริสตกาล ชาวกรีกโบราณจะสวมถุงเท้าขนสัตว์ที่ขมวดเป็นปมเพื่อความอบอุ่น ชาวโรมันโบราณเองก็สวมใส่เท้าของพวกเขาด้วยผ้าหนังหรือผ้า โดยในช่วงคริสต์ศตวรรษที่ 5 ได้มีการเรียกถุงเท้าว่า "สนับแข้ง" ที่ได้รับการสวมใส่โดยบุคคลผู้อยู่ในสถานะอันศักดิ์สิทธิ์ในทวีปยุโรปเพื่อเป็นสัญลักษณ์ของความบริสุทธิ์ และในช่วง ค.ศ. 1000 ถุงเท้าได้กลายเป็นสัญลักษณ์ของความมั่งคั่งในหมู่ขุนนาง นอกจากนี้ ตั้งแต่สมัยศตวรรษที่ 16 ได้มีการออกแบบประดับบนข้อเท้าหรือด้านข้างของถุงเท้า ซึ่งมีชื่อเรียกว่า ลายข้างถุงเท้า

## ดูเพิ่ม
* ถุงน่อง

## อ้างอิง

## แหล่งข้อมูลอื่น

* Hitsclo.com , Children's Socks
* wheresocksgo.com, Where socks go

หมวดหมู่:เครื่องแต่งกาย
หมวดหมู่:ประวัติศาสตร์เครื่องแต่งกาย
คณะพระมหาไถ่

**คณะพระมหาไถ่** () เป็นคณะนักบวชธรรมทูตโรมันคาทอลิกที่นักบุญอัลฟอนโซ มาเรีย เด ลีกูโอรีได้ก่อตั้งขึ้น ณ เมืองสกาลา แคว้นคัมปาเนีย ประเทศอิตาลี ในตอนแรกมีจุดมุ่งหมายเพื่อทำงานช่วยเหลือชาวชนบทที่ถูกทอดทิ้งรอบ ๆ เมืองเนเปิลส์

นักบวช (religious) ของคณะนี้มีทั้งบาทหลวงและภราดา ปฏิบัติงานอยู่ใน 77 ประเทศทั่วโลก

## ประวัติ
บาทหลวงอัลฟอนโซ มาเรีย เด ลีกูโอรี เห็นว่ามีคนยากจนจำนวนมากต้องทนทุกข์ลำบากและต้องการความช่วยเหลือทางจิตวิญญาณ อัลฟอนโซจึงหันไปเน้นงานมิชชันนารีเพื่อเทศน์สอนประชาชนให้มั่นคงในความเชื่อ ท่านได้ประพันธ์หนังสือไว้ถึง 11 เล่ม ที่มีชื่อเสียง เช่น "เครื่องมือสำคัญแห่งความรอด" "พระทรมานของพระคริสต์" ซึ่งพระสันตะปาปาหลายพระองค์ชื่นชมผลงานของท่านอย่างมาก

ต่อมาท่านได้รวบรวมบาทหลวงและฆราวาส ตั้งชื่อกลุ่มว่า "**คณะพระมหาไถ่**" สมาชิกมีเจตนารมณ์ในการประกาศข่าวดีแก่คนยากจน เพื่อให้จิตวิญญาณของบุคคลเหล่านี้ได้ถึงความรอด คณะนักบวชนี้ได้รับการรับรองจากสมเด็จพระสันตะปาปาเบเนดิกต์ที่ 14 ในปี ค.ศ. 1794

สมาชิกของคณะก็มีส่วนสำคัญที่ทำให้คณะแพร่หลายมากขึ้น เช่น บาทหลวงเคลเมนส์ มาเรีย ฮอฟเบาเออร์ (ต่อมาได้รับการประกาศเป็นนักบุญ) ได้ขยายงานของคณะไปยังจักรวรรดิออสเตรีย แม้ในช่วงแรกจะมีอุปสรรคจากปัญหาการเมืองแต่ท่านก็นำคณะผ่านวิกฤตนั้นมาได้ สมาชิกในรุ่นต่อ ๆ มายังทำให้คณะขยายตัวไปทั่วทวีปยุโรป ข้ามไปยังทวีปอเมริกาเหนือ จนปัจจุบันสมาชิกคณะพระมหาไถ่ได้ทำงานอยู่ถึง 77 ประเทศทั่วโลก

## ในประเทศไทย
มุขนายกอ็องฌ์-มารี-โฌแซ็ฟ แกว็ง ผู้แทนพระสันตะปาปาประมุขมิสซังลาวขณะนั้น ได้ขอให้สันตะสำนักส่งมิชชันนารีมาประกาศข่าวดีในเขตมิสซังสยามและเขตมิสซังลาว สันตะสำนักจึงสอบถามยังคณะพระมหาไถ่ จนตัดสินใจให้คณะพระมหาไถ่แขวงเซนต์หลุยส์ สหรัฐอเมริกา มาปฏิบัติหน้าที่ แต่ด้วยปัญหาสงครามโลกครั้งที่สองทำให้การเดินทางต้องล่าช้าออกไป

เมื่อปัญหาต่าง ๆ คลี่คลายมิชชันนารี 4 ท่านก็ออกเดินทางมากับเรือจากรัฐแคลิฟอร์เนียและถึงท่าเรือเกาะสีชังในวันที่ 19 พฤษภาคม ค.ศ. 1948 เข้าพำนักที่เขตมิสซังกรุงเทพฯ ระยะหนึ่งแล้วจึงเดินทางต่อไปยังมิสซังลาวซึ่งขณะนั้นมีมุขนายกโกลด-ฟีลิป บาเยเป็นประมุข การเผยแผ่ศาสนาได้ก้าวหน้ามาจนปัจจุบัน และขยับขยายไปยังเขตมิสซังอื่น ๆ ด้วย งานที่สำคัญคือเมื่อพระสันตะปาปาให้ตั้งมิสซังอุดรธานีแยกออกจากมิสซังท่าแร่ ได้ทรงให้มิสซังอุดรธานีอยู่ในความดูแลของคณะพระมหาไถ่ โดยบาทหลวงแคลเรนซ์ เจมส์ ดูฮาร์ต อธิการคณะพระมหาไถ่ในขณะนั้นได้รับแต่งตั้งเป็นมุขนายกและผู้แทนพระสันตะปาปาประมุของค์แรกของมิสซังอุดรธานี

ปัจจุบันนี้มีบ้านนักบวชคณะพระมหาไถ่แล้ว 8 แห่งทั่วประเทศไทย มีบาทหลวงชาวไทยที่เป็นนักบวชคณะพระมหาไถ่ได้รับแต่งตั้งเป็นมุขนายกมิสซังมาแล้ว 2 ท่าน คือมุขนายกยอร์ช ยอด พิมพิสาร อดีตมุขนายกมิสซังโรมันคาทอลิกอุดรธานี และมุขนายกฟิลิป บรรจง ไชยรา มุขนายกมิสซังโรมันคาทอลิกอุบลราชธานี สำหรับการปกครองภายในคณะมี บาทหลวงเปโตร จิตตพล ปลั่งกลาง เป็นอธิการเจ้าคณะแขวงคณะพระมหาไถ่แห่งประเทศไทยคนปัจจุบัน

## อ้างอิง

หมวดหมู่:คณะนักบวชคาทอลิก
หมวดหมู่:องค์การที่ก่อตั้งในคริสต์ศตวรรษที่ 18
ปลาซิวหัวตะกั่วอินเดีย

**ปลาซิวหัวตะกั่วอินเดีย** (; ) เป็นปลาน้ำจืดขนาดเล็กชนิดหนึ่ง จำพวกปลาซิวและปลาท้องพลุ ในวงศ์ปลาซิว (Cyprinidae)

มีลำตัวรูปร่างกว้าง แบนข้างจนริมท้องเป็นสัน ช่วงท้องลึก มีครีบอกแหลมยาว ก้านครีบของครีบท้องยื่นยาวเป็นเส้นเดี่ยว เส้นข้างลำตัวสมบูรณ์ ลำตัวมีลักษณะโปร่งแสงเป็นสีเงินแกมเขียวแววาวสะท้อนแสง มีจุดเด่นคือมีลายเส้นจุดสีน้ำเงินเข้มยาวตั้งแต่ฐานครีบอกไปจนถึงฐานของครีบหาง ด้านหลังของลำตัวจะมีสีเข้ม ครีบต่าง ๆ มีสีเหลืองอ่อนหรือสีส้มปนน้ำตาล

มีความยาวประมาณ 4 เซนติเมตร  พบกระจายพันธุ์ทั่วไปในอนุทวีปอินเดียจนถึงเอเชียตะวันออกเฉียงใต้ที่เป็นแผ่นดินใหญ่และหมู่เกาะต่าง ๆ  สำหรับในประเทศไทยจะพบได้ที่ แหล่งน้ำทางภาคตะวันออกและภาคใต้ตอนบน

มีพฤติกรรมอาศัยอยู่รวมกันเป็นฝูงเล็ก ๆ ในแหล่งน้ำขนาดใหญ่ ที่มีพันธุ์ไม้ต่าง ๆ ขึ้นครึ้ม กินแมลงที่ตกลงน้ำเป็นอาหารหลัก เมื่อตกใจสามารถที่จะกระโดดเหินขนานไปกับผิวน้ำได้เป็นระยะทางสั้น  ๆ

นิยมเลี้ยงเป็นปลาสวยงาม โดยมีชื่อเรียกอื่น ๆ อีก เช่น "ปลาแปบ" หรือ "ปลาท้องพลุ" 

## อ้างอิง

## แหล่งข้อมูลอื่น
*รูปและข้อมูล จาก Fishbase.org 

หมวดหมู่:ปลาที่พบในประเทศอินเดีย
หมวดหมู่:ปลาตู้
หมวดหมู่:สกุลปลาท้องพลุ
ปลาซิวหัวตะกั่ว

*สำหรับปลาในวงศ์อื่น ดูที่: [[สกุลปลาหัวตะกั่ว|ปลาหัวตะกั่ว]]*

**ปลาซิวหัวตะกั่ว** หรือ **ปลาท้องพลุ** เป็นสกุลของปลาน้ำจืดขนาดเล็กจำพวกปลาท้องพลุหรือปลาซิว ในวงศ์ปลาซิว (Danionidae) ใช้ชื่อสกุลว่า *Laubuka* (/ลอ-บู-คา/)

จัดเป็นปลาซิวขนาดกลาง มีลักษณะทั่วไปคือ ลำตัวแบนข้าง สีลำตัวทั่วไปเป็นสีเงินขาว มีลักษณะเด่น คือ มีส่วนท้องที่ลึกและกว้างเหมือนอ้วนหรือท้องป่อง เมื่อจับขึ้นมาแล้ว ส่วนท้องจะแตกได้ง่าย อีกทั้งมีจุดสีเงินเข้มที่ส่วนหัว แลดูคล้ายปลาหัวตะกั่ว จึงเป็นที่มาของชื่อสามัญ มีเส้นข้างลำตัวที่สมบูรณ์ มีก้านครีบท้องยื่นยาวลงมาเป็นเส้นเดี่ยว

เดิมทีปลาในสกุลนี้ถูกจัดให้อยู่ในสกุล *[[Chela]]* มีพฤติกรรมรวมฝูงเป็นฝูงเล็ก ๆ กินแมลงที่ตกลงน้ำเป็นอาหารหลัก โดยมีปากที่เชิดขึ้นด้านบน นอกจากนี้แล้วเมื่อตกใจจะสามารถกระโดดขึ้นขนานไปกับผิวน้ำได้เหมือนปลาขวานบิน ซึ่งเป็นปลาในกลุ่มปลาคาราซิน

พบกระจายพันธุ์ทั่วไปในอนุทวีปอินเดียจนถึงเอเชียอาคเนย์จนถึงแหลมมลายูและหมู่เกาะต่าง  ๆ ของอินโดนีเซียซึ่งพบได้ในทวีปอเมริกาใต้ในประเทศไทยจะพบได้ 2 ชนิด

## การจำแนก
* *[[Laubuka brahmaputraensis]]* Kulabtong, Suksri & Nonpayom, 2012
* *[[Laubuka caeruleostigmata]]* Smith, 1931 
* *[[Laubuka dadiburjori]]* Menon, 1952 
* *[[Laubuka fasciata]]* (Silas, 1958)
* *[[Laubuka insularis]]* Pethiyagoda, Kottelat, Anjana Silva, Maduwage & Meegaskumbura, 2008
* *[[Laubuka lankensis]]* (Deraniyagala, 1960)
**[[Laubuka latens]]* Knight, 2015
* *[[Laubuka laubuca]]* (Hamilton, 1822) 
* *[[Laubuka ruhuna]]* Pethiyagoda, Kottelat, Anjana Silva, Maduwage & Meegaskumbura, 2008
**[[Laubuka trevori]]* Knight, 2015   
* *[[Laubuka varuna]]* Pethiyagoda, Kottelat, Anjana Silva, Maduwage & Meegaskumbura, 2008

## อ้างอิง

หมวดหมู่:ปลาซิว

หมวดหมู่:สกุลปลาท้องพลุ
ปลาตะเพียนแคระ

**ปลาตะเพียนแคระ** (; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลักษณะทั่วไปคล้ายคล้ายกับปลาตะเพียน แต่ลำตัวเรียวยาวกว่า ตาโต ปากมีขนาดเล็ก ไม่มีหนวด เกล็ดมีขนาดใหญ่ ลำตัวใสมีสีเหลืองหรือสีน้ำตาลอ่อน ครีบใส ปลายครีบมีสีดำคล้ำ ตัวผู้มีครีบหลังใหญ่กว่าตัวเมีย ครีบก้นมีแต้มสีดำ ด้านหลังมีสีจาง ๆ

มีขนาดความยาว 3-4 เซนติเมตร พบกระจายพันธุ์อยู่เป็นฝูงเล็ก ๆ ในแหล่งน้ำที่มีพืชน้ำขึ้นอย่างหนาแน่นในป่าที่ราบต่ำหรือป่าพรุ พบในภาคตะวันออกและภาคใต้ไทย โดยพบได้ตั้งแต่ตอนเหนือของแหลมมลายู  จัดเป็นปลาที่พบได้น้อย  กินอหารจำพวก สัตว์น้ำหน้าดินและอินทรียสารต่าง ๆ เป็นอาหาร นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลเพิ่มเติม
*''Oreichthys parvus''

หมวดหมู่:วงศ์ปลาตะเพียน
หมวดหมู่:ปลาป่าพรุ
หมวดหมู่:ปลาตู้
หมวดหมู่:ปลาที่พบในประเทศไทย
หลิน อี้ซิน

**หลิน อี้ซิน** (; ; เกิด 5 พฤศจิกายน ค.ศ. 1985) หรือชื่ออังกฤษ **ชาร่า หลิน** (Shara Lin) เป็นทั้งนักแสดงและนักร้องชาวไต้หวัน และมีผลงานภาพยนตร์ครั้งแรกใน ค.ศ. 2009 ที่มีชื่อว่า *[[เซี่ยเทียนเสียโจ้วชือ]]* โดยรับบทเป็นนางเอกของเรื่อง

## ประวัติ
หลิน อี้ซิน ได้รับความสนใจในเว็บไซต์ยูทูบอย่างมาก จากการเล่นดนตรีพร้อมกันถึง 3 ชนิดในเพลงเดียว ซึ่งได้แก่ ไวโอลิน, กู่เจิง และเปียโน โดยมีผู้เข้าชมร่วมล้านรายภายในระยะเวลา 2 วัน และยังคงได้รับความสนใจเรื่อยมา โดยมีผู้แสดงความชื่นชมต่อคลิปดังกล่าวเป็นจำนวนมาก ตลอดจนได้รับความนิยมอย่างสูงในโซเชียลเน็ตเวิร์กของจีน

## ผลงานด้านภาพยนตร์
* *Summer Times* (2009)
* *Monga* (2011)
* *I Love You So Much* (2012)
* *Piano Trojan* (2013)
* A Good Wife 親愛的，我愛上別人了(2013)
* *Peace in Love* (2014)
* *First Kiss* (2014)

### ผลงานด้านละครโทรทัศน์

## อ้างอิง

## แหล่งข้อมูลอื่น

* หลินอี้ซิน Lin Yixin ดาราไต้หวัน แสดงดนตรี 3 ชิ้น ใน 1 เพลง
* 林沙拉 Shara本人plurk
* 喜歡音樂 Enjoy Music 
* 
* 林逸欣部落格

หมวดหมู่:นักแสดงหญิงชาวไต้หวัน
หมวดหมู่:นักร้องหญิงชาวไต้หวัน
หมวดหมู่:บุคคลจากไถหนาน
ดานิเอล ปาเชโก

**ดานิเอล "ดานิ" ปาเชโก โลบาโต** () เกิดเมื่อวันที่ 5 มกราคม ค.ศ. 1991 เป็นนักฟุตบอลชาวสเปน เกิดในเมืองปิซาร์รา จังหวัดมาลากา ปัจจุบันเล่นให้กับสโมสรฟุตบอลเฆตาเฟ ปาเชโกเล่นในชุดเยาวชนกับมาลากา, บาร์เซโลนา และลิเวอร์พูลตั้งแต่ปี 2001 และในปี 2009 ได้ถูกนอริชซิตี, อัตเลติโกเดมาดริด และราโยบากาโน ยืมตัวไปเล่น ปาเชโกถนัดในตำแหน่งกองหน้าและบางครั้งยังเล่นเป็นกองกองกลางแนวรุกได้อีกด้วย

## อ้างอิง

## แหล่งข้อมูลอื่น
*Rayo Vallecano official profile  
*Profile at Liverpool
*
*Transfermarkt profile
*ESPN Profile 
*LFCHistory Profile
*
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน

หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอล
รายชื่อเมืองในประเทศลาว

thumb|แผนที่ของประเทศลาว
นี่คือรายการของเมืองในประเทศลาวซึ่งเป็นประเทศในทวีปเอเชีย

## ดูเพิ่ม
* แขวงของประเทศลาว
* เมืองของประเทศลาว

## อ้างอิง


ลาว
ค่ายมวยไทย ป.ประมุข

**ค่ายมวยไทย ป.ประมุข** หรือ **ค่ายมวย ป.ประมุข** () เป็นค่ายมวยไทยที่ อำเภอบางคล้า จังหวัดฉะเชิงเทรา ซึ่งตั้งอยู่ริมแม่น้ำบางปะกง โดยได้รับการก่อตั้งขึ้นตั้งแต่ พ.ศ. 2517 ในชื่อ ค่ายมวยลูกตลาดใหม่ โดยกำนันประมุข โรจนตัณฑ์ (กำนันแก๊) ก่อนที่จะเปลี่ยนชื่อค่ายเป็น ป.ประมุข ใน พ.ศ. 2540 ค่ายมวยดังกล่าวนี้เป็นที่รู้จักทั้งในและต่างประเทศ และได้รับการกล่าวขานอย่างลือลั่นใน พ.ศ. 2555 เมื่อครั้งที่เกิดกรณีพิพาทระหว่าง ค่ายมวยไทย ป.ประมุข กับนักมวยไทยชื่อ บัวขาว ป.ประมุข ด้วยปัญหาด้านข้อตกลงบางประการ ก่อนที่ปัจจุบัน ได้มีการทำสัญญาส่วนแบ่งในการแข่งขันแต่ละครั้งที่ 60 เปอร์เซ็นต์สำหรับบัวขาว และ 40 เปอร์เซ็นต์สำหรับค่ายมวย ส่วนในกรณีบัวขาวออกงานอื่นๆ บัวขาวจะได้รับส่วนแบ่งที่ 75 เปอร์เซ็นต์ และทางค่ายมวยจะได้รับส่วนแบ่งที่ 25 เปอร์เซ็นต์

ครั้งหนึ่ง ได้มีรายการโทรทัศน์จากประเทศญี่ปุ่นมาถ่ายทำรายการที่ค่ายมวยแห่งนี้ โดยมีเนื้อหาเป็นเรื่องราวของนักแสดงตลกชาวญี่ปุ่นที่มาเรียนวิชามวยไทย จาก สุรชัย เจนมณี ผู้เป็นเทรนเนอร์ชาวไทย และ นำศักดิ์น้อย ยุทธการกำธร ร่วมแสดง ซึ่งได้รับความสนใจจากผู้ชม และปัจจุบัน ได้มีการเปิดค่ายมวยไทย ป.ประมุข ที่ประเทศจีน

## นักมวยที่มีชื่อเสียง

#### มวยไทย
* นำศักดิ์น้อย ยุทธการกำธร
* บัวขาว ป.ประมุข

#### มวยสากล
* คมพยัคฆ์ ป.ประมุข
* พรสวรรค์ ป.ประมุข

## อ้างอิง

## แหล่งข้อมูลอื่น
* 

ค่ายมวยไทย ป.ประมุข
หมวดหมู่:ก่อตั้งในปี พ.ศ. 2517
หมวดหมู่:กีฬาในจังหวัดฉะเชิงเทรา
รายชื่อเทศบาลในประเทศไทย

**รายชื่อ[[เทศบาลในประเทศไทย]]** ซึ่งเป็นการปกครองส่วนท้องถิ่นรูปแบบทั่วไป โดยจะแบ่งหน้าบทความรายชื่อเป็น เทศบาลนคร เทศบาลเมือง และเทศบาลตำบล

## เทศบาลนคร

## เทศบาลเมือง

## เทศบาลตำบล

มีเทศบาลตำบลทั้งหมด 1,456 แห่ง ข้อมูลเมื่อ พ.ศ. 2551

## อ้างอิง

## แหล่งข้อมูลอื่น

หมวดหมู่:เมืองในประเทศไทย
มีโกเร็ง

**มีโกเร็ง** (; ) แปลตรงตัวว่าบะหมี่ผัด หรือบางครั้งเรียกว่า **หมี่โกเร็ง** เป็นอาหารที่พบทั่วไปในอินโดนีเซีย สิงคโปร์ มาเลเซีย เป็นการนำบะหมี่สีเหลืองมาผัดกับกระเทียม หอมหัวใหญ่หรือหัวหอม ใส่ไก่หรือเนื้อ พริก ผัก มะเขือเทศ ไข่ และผักดอง ในอินโดนีเซียจะพบอาหารนี้ได้ทั่วไป จัดเป็นอาหารที่มีรสเผ็ด มีโกเร็งแบบของอินโดนีเซียเป็นที่นิยมในต่างประเทศด้วย โดยเฉพาะออสเตรเลียและนิวซีแลนด์

อาหารนี้มาจากบะหมี่ผัดของจีนที่เรียกว่าเฉ่าเมี่ยน โดยชาวจีนที่อพยพมาสู่อินโดนีเซียและมาเลเซียเป็นผู้นำเข้ามา คล้ายกับยากิโซบะของญี่ปุ่น เพียงแต่มีโกเร็งใช้เครื่องปรุงแบบอินโดนีเซีย เช่นใช้ซีอิ๊วหวาน เปลี่ยนจากหมูเป็นกุ้ง ไก่ หรือเนื้อสัตว์อื่น ๆ เนื่องจากผู้บริโภคเป็นมุสลิม

## รวมรูป


ไฟล์:Mi goreng tek-tek.JPG|  มีโกเร็งแบบพื้นฐาน 
ไฟล์:Mi goreng.JPG|  มีโกเร็งกับไก่และกุ้งในจาการ์ตา
ไฟล์:Mi goreng, Bandung.JPG|  มีโกเร็งที่เป็นอาหารเช้าในโรงแรม
ไฟล์:Mie Aceh.jpg|  มีโกเร็งแบบอาเจะฮ์
ไฟล์:Nasi Goreng Mix Breakfast Savoy Homann Hotel.JPG|  มีโกเร็งรวมกับนาซีโกเร็ง 
ไฟล์:YosriMeeGoreng.jpg



## อ้างอิง

หมวดหมู่:อาหารอินโดนีเซีย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารจากเส้นผัด
หมวดหมู่:บะหมี่
หมวดหมู่:อาหารจากเส้นของมาเลเซีย
หมวดหมู่:อาหารจากเส้นของอินโดนีเซีย
ปลาซิวหัวตะกั่วสุโขทัย

**ปลาซิวหัวตะกั่วสุโขทัย** หรือ **ปลาท้องพลุ** หรือ **ปลาข้าวเม่า** (; ) เป็นปลาน้ำจืดขนาดเล็กชนิดหนึ่ง จำพวกปลาซิวและปลาท้องพลุ ในวงศ์ปลาซิว (Danionidae)

มีรูปร่างค่อนข้างกว้าง ลำตัวแบนข้างมาก ส่วนท้องเป็นสัน เส้นข้างลำตัวโค้งลงเห็นชัดเจน และขนานกับริมท้อง ครีบอกแหลมยาว ก้านครีบของครีบท้องยื่นยาวเป็นเส้นเดี่ยว ที่หัวและบนหลังตอนหน้าครีบหลังมีจุดสีน้ำเงินเข้ม บนลำตัวหลังช่องเหงือกมีจุดสีดำขนาดใหญ่ 1 จุด และเหนือครีบอกมีจุดสีดำ 4–9 จุด สีของลำตัวทั่วไปเป็นสีขาวอมเขียวแวววาว

มีขนาดโตเต็มที่ประมาณ 7 เซนติเมตร แต่ขนาดโดยเฉลี่ย 4–5 เซนติเมตร จัดเป็นปลาซิวหัวตะกั่ว 1 ใน 2 ชนิดที่พบได้ในประเทศไทย พบกระจายพันธุ์ในลุ่มแม่น้ำเจ้าพระยาตอนบนและแม่น้ำโขง

มีพฤติกรรมอยู่รวมกันเป็นฝูงขนาดเล็กในแหล่งน้ำที่มีพรรณไม้ขึ้นหนาแน่น กินอาหารบริเวณผิวน้ำ เช่น แมลง, ลูกน้ำ, ลูกไร เป็นอาหาร เป็นปลาที่เมื่อตกใจแล้วสามารถกระโดดพ้นน้ำได้สูง

มีสถานะพบในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยเฉพาะรวบรวมจากแหล่งธรรมชาติจำหน่ายยังต่างประเทศ และในปัจจุบัน ก็สามารถเพาะขยายพันธุ์ในบ่อเลี้ยงได้เป็นผลสำเร็จ 

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำโขง
หมวดหมู่:สกุลปลาท้องพลุ
เซิน หง็อก ถั่ญ

**เซิน หง็อก ถั่ญ** (; ) เป็นนักการเมืองชาตินิยมและนิยมสาธารณรัฐในกัมพูชา มีประวัติการต่อสู้ที่ยาวนานในฐานะกบฏผู้ต่อต้านรัฐบาลและได้เป็นนายกรัฐมนตรีในเวลาสั้น ๆ

## ชีวิตช่วงแรก
เซินเกิดที่เมืองจ่าวิญ ในเวียดนามใต้เมื่อ 7 ธันวาคม พ.ศ. 2451 บิดาเป็นชาวเขมรต่ำ มารดาเป็นลูกครึ่งจีน-เวียดนาม ผ่านการศึกษาในไซ่ง่อนและปารีส เรียนกฎหมายอีก 1 ปีแล้วจึงกลับสู่อินโดจีน โดยมาทำงานเป็นพนักงานฝ่ายปกครองในโพธิสัตว์และอัยการในพนมเปญก่อนจะเป็นรองผู้อำนวยการสถาบันพุทธศาสนา  เซินร่วมมือกับปัช เชือน ออกหนังสือพิมพ์ภาษาเขมรฉบับแรกชื่อ *นครวัต* เมื่อ พ.ศ. 2479 แนวคิดของหนังสือพิมพ์นี้คือเรียกร้องให้ชาวเขมรต่อต้านการครอบงำทางการค้าของต่างชาติ และเริ่มต้นธุรกิจของตนเอง แนวคิดของทัญเป็นพวกฝ่ายขวา นิยมสาธารณรัฐ ทำให้เขากลายเป็นฝ่ายตรงข้ามกับพระนโรดม สีหนุเขายังให้การสนับสนุนความร่วมมือระหว่างเอเชียและสนับสนุนการสอนภาษาเวียดนามในโรงเรียน

## ความเกี่ยวข้องกับรัฐบาล
หลังจากการต่อต้านฝรั่งเศสใน พ.ศ. 2482 เซินได้ลี้ภัยไปยังญี่ปุ่นและกลับมาเมื่อพระนโรดม สีหนุประกาศเอกราชของกัมพูชาเมื่อ 12 มีนาคม พ.ศ. 2488 ระหว่างการยึดครองของญี่ปุ่น และได้เป็นนายกรัฐมนตรีในเดือนสิงหาคม เมื่อมีการฟื้นฟูอำนาจของฝรั่งเศสในเดือนตุลาคม เซินถูกจับกุมและถูกส่งตัวไปยังไซ่ง่อนและฝรั่งเศสโดยลำดับ ผู้ที่สนับสนุนเขาหลายคนเข้าร่วมกับเขมรอิสระเพื่อต่อสู้กับเจ้าอาณานิคม เซินได้กลับสู่กัมพูชาเมื่อ พ.ศ. 2494 แต่เขาปฏิเสธตำแหน่งรัฐมนตรี โดยหันไปร่วมมือกับผู้นำเขมรอิสระหลายคนและออกหนังสือพิมพ์ "แขมร์โกรก" (ខ្មែរក្រោក, Khmer Kraok) เพื่อสนับสนุนให้ต่อต้านการปกครองของฝรั่งเศส และถูกสั่งห้ามพิมพ์อย่างรวดเร็วใน พ.ศ. 2495 หลังจากนั้น เซินจึงออกจากเมืองไปจัดตั้งกลุ่มต่อต้านในเขตป่าของจังหวัดเสียมราฐ

เซินพยายามเข้าควบคุมเขมรอิสระและกลุ่มผู้มีอิทธิพลในท้องถิ่น ซึ่งในจำนวนนี้มีพระนโรดม จันทรังสี และพุทธ ฉายสนับสนุนการเป็นผู้นำของเขา หลังกัมพูชาได้รับเอกราช เซินได้รับการสนับสนุนมากจากชาวแขมร์กรอมแต่มีอิทธิพลน้อยภายในประเทศกัมพูชา และยืนอยู่ตรงข้ามกับกลุ่มฝ่ายซ้าย

## เขมรเสรี
หลังจากสงครามอินโดจีนครั้งแรกสงบลงเมื่อ พ.ศ. 2497 เซินได้จัดตั้งกองทหารที่เรียกเขมรเสรีในฐานที่มั่นเดิมของเขาที่เสียมราฐเพื่อต่อต้านพระนโรดม สีหนุ ซึ่งทรงเริ่มเห็นว่าเขาเป็นศัตรูสำคัญ ใน พ.ศ. 2502 กลุ่มเขมรเสรีกล่าวหาว่าพระนโรดม สีหนุเป็นคอมมิวนิสต์เพราะร่วมมือกับเวียดนามเหนือ เซินได้เคลื่อนไหวตามแนวชายแดนไทยและเวียดนามใต้ และตั้งสถานีวิทยุออกอากาศโจมตีพระนโรดม สีหนุ หลังการรัฐประหาร พ.ศ. 2513 ทัญได้รับเชิญให้เข้าร่วมรัฐบาลสาธารณรัฐเขมรของลน นล และนำกองกำลังเขมรเสรีเข้าร่วมด้วย  

ใน พ.ศ. 2515 เซินได้ขึ้นเป็นนายกรัฐมนตรี แต่หลังจากเป็นเป้าหมายของการวางระเบิด (คาดว่าดำเนินการโดยฝ่ายของ ลน นน) เซินจึงลี้ภัยไปเวียดนามใต้ หลังจากที่ฝ่ายเวียดนามเหนือได้รับชัยชนะ เซินถูกจับกุมในเวียดนามใต้ และถูกคุมขังจนเสียชีวิตในคุกเมื่อ 8 สิงหาคม พ.ศ. 2520 รวมอายุได้ 69 ปี 

## อ้างอิง

* Corfield, Justin J., *The History of Cambodia*, ABC-CLIO, 2009, ISBN 0313357234
* Kiernan, Ben; *How Pol Pot came to power*, *Yale University Press*, 2004, ISBN 9780300102628

หมวดหมู่:นายกรัฐมนตรีกัมพูชา
หมวดหมู่:บุคคลจากจังหวัดจ่าวิญ
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายเวียดนาม
หมวดหมู่:ชาวเขมรกรอม
ทีมผสมในโอลิมปิก

**ทีมผสมในกีฬาโอลิมปิก** () เกิดขึ้นในระยะแรกของโอลิมปิกสมัยใหม่ ซึ่งอนุญาตให้นักกีฬาเฉพาะบุคคล รวมตัวกันเป็นทีมจากหลายชาติ โดยคณะกรรมการโอลิมปิกสากล () จัดกลุ่มดังกล่าวเข้าด้วยกัน ด้วยการกำหนดให้เป็นทีมผสม และใช้รหัสของ IOC คือ ZZX ซึ่งทีมผสมนี้ได้รับเหรียญรางวัลรวม 17 เหรียญ ในการแข่งขันสมัยใหม่ 3 ครั้งแรกคือ ครั้งที่ 1 พ.ศ. 2439 (ค.ศ. 1896) ครั้งที่ 2 พ.ศ. 2443 (ค.ศ. 1900) และ ครั้งที่ 3 พ.ศ. 2447 (ค.ศ. 1904)

## เหรียญรางวัลตามชาติที่รวมกัน

## เหรียญรางวัลตามชนิดกีฬา

## ดูเพิ่ม
* ทีมผสมในโอลิมปิกฤดูร้อน 1896
* ทีมผสมในโอลิมปิกฤดูร้อน 1900
* ทีมผสมในโอลิมปิกฤดูร้อน 1904

## อ้างอิง
* สถิติผู้ได้รับเหรียญรางวัลทั้งหมด ตั้งแต่ พ.ศ. 2439 : ทีมผสม, www.olympic.org, คณะกรรมการโอลิมปิกสากล, เรียกข้อมูลเมื่อ 20 กรกฎาคม พ.ศ. 2555.

!
เอโนชิมะ

**เอโนชิมะ** () เป็นเกาะริมชายฝั่งขนาดเล็กที่มีเส้นผ่าศูนย์กลางประมาณ  ตั้งอยู่บริเวณปากแม่น้ำคาตาเซะที่ไหลสู่อ่าวซางามิในจังหวัดคานางาวะ ประเทศญี่ปุ่น เอโนชิมะเป็นส่วนหนึ่งของนครฟูจิซาวะ การเดินทางไปสู่เกาะมีสะพานเชื่อมต่อระหว่างแผ่นดินใหญ่กับตัวเกาะ

## ประวัติ

### ยุคคลาสสิก
เทพีเบ็นไซเต็ง (*Benzaiten*) ซึ่งเป็นเทพีแห่งดนตรีและความบันเทิง ได้รับการบูชาอยู่บนเกาะนี้ โดยเกาะทั้งหมดอุทิศให้แก่เทพีเบ็นไซเท็น ซึ่งเชื่อกันว่าเป็นผู้ทำให้เกาะนี้โผล่ขึ้นมาจากใต้ทะเลในศตวรรษที่ 6 เกาะนี้ยังเป็นสถานที่สำคัญใน *เอโนชิมะ เอ็งงิ* (*Enoshima Engi*) ซึ่งเป็นประวัติศาสตร์ของศาลเจ้าบนเกาะเอโนชิมะ ที่เขียนโดยพระสงฆ์พุทธชาวญี่ปุ่นชื่อ โคเก (*Kōkei*) ใน ค.ศ. 1047

### สมัยใหม่
ในปี ค.ศ. 1880 หลังจากคำสั่งแยกชินโตและพุทธศาสนาของรัฐบาลเมจิใหม่ทำให้พื้นที่ดังกล่าวว่างลง ซามูเอล ค็อกกิง พ่อค้าชาวอังกฤษ ได้ซื้อพื้นที่บนที่สูงส่วนใหญ่ในนามของภรรยาชาวญี่ปุ่นของเขา เขาได้พัฒนาโรงไฟฟ้าและสวนพฤกษศาสตร์ขนาดใหญ่ รวมถึงเรือนกระจกขนาดใหญ่มาก แม้ว่าเรือนกระจกเดิมจะถูกทำลายไปในเหตุการณ์แผ่นดินไหวครั้งใหญ่คันโตปี 1923 แต่สวนพฤกษศาสตร์ (ปัจจุบันเรียกว่า *Samuel Cocking Garden*) ยังคงเป็นสถานที่ท่องเที่ยวที่มีผู้เยี่ยมชมมากกว่าครึ่งล้านคนต่อปี


File:Enoshima in the Sagami province.jpg|"เอโนชิมะในแคว้นซางามิ" โดยโฮกูไซ (ส่วนหนึ่งของภาพชุด*[[ทัศนียภาพ 36 มุมของภูเขาฟูจิ]]*), ประมาณ ค.ศ. 1830
File:Hiroshige_Pilgrimage_to_the_Cave_Shrine_of_Benzaiten.jpg|การแสวงบุญที่ถ้ำศาลเจ้าเบ็นไซเต็ง โดยฮิโรชิเงะ อันโด (ป. ค.ศ. 1850)
File:Enoshima_by_Takahashi_Yuichi_(MOMA_Kamakura_and_Hayama).jpg|เอโนชิมะ โดยยูอิจิ ทากาฮาชิ. ระหว่าง ค.ศ. 1876 ถึง 77
File:Kusakabe_Kimbei_1016_Enoshima.JPG|ภาพถ่ายโดยคิมเบ คูซากาเบะ. คริสต์ทศวรรษ 1890
File:Lucky Gods' visit to Enoshima.jpg|บรรดาเทพเจ้าแห่งโชคลาภเยือนเอโนชิมะ (1869)
File:19 - The Seven Ri Beach.jpg|หาดเจ็ดลี้


### ยุคร่วมสมัย
ปัจจุบันเอโนชิมะเป็นจุดศูนย์กลางของโชนัง พื้นที่รีสอร์ทริมชายฝั่งอ่าวซางามิ

## คุณลักษณะ


File:Enoshima_eastside_beach_02.jpg|เอโนชิมะ
File:Enoshima.JPG|ท่าเรือยอทช์เอโนชิมะ
File:Enoshima - various scenes - 2022 Oct 31.webm|thumbtime=2|พื้นที่ต่าง ๆ บนเกาะใน ค.ศ. 2022
File:Fujisawa from Enoshima.jpg|ฟูจิซาวะมองจากหอประภาคารเอโนชิมะ
File:Mt. Fuji from Hiroyama Ｐａｒｋ (Zushi).jpg|เอโนชิมะมองจากคาบสมุทรมิอูระ
File:1 Chome Enoshima, Fujisawa-shi, Kanagawa-ken 251-0036, Japan - panoramio.jpg|ศาลเจ้าเอโนชิมะ
File:Iwaya_Caves_-_Enoshima,_Japan_-_DSC07964.jpg|ถ้ำอิวายะ
File:Enoshima - Luminous Way.jpg|alt=An escalator illuminated with space-themed lighting in the background.|Luminous Way - บันไดเลื่อนชุดแรกจากทั้งหมด 3 ชุด


## กีฬา
เอโนชิมะเคยเป็นสถานที่หลักในการจัดการแข่งขันกีฬาเรือใบ ในการแข่งขันโอลิมปิกฤดูร้อน 1964 และอีกครั้งในโอลิมปิกฤดูร้อน 2020

## อ้างอิง

## แหล่งข้อมูลอื่น

*  Fujisawa City Tourism

หมวดหมู่:เกาะในจังหวัดคานางาวะ
หมวดหมู่:สนามกีฬาในโอลิมปิกฤดูร้อน 2020
หมวดหมู่:สนามกีฬาโต้คลื่นในโอลิมปิก
นักกีฬาอิสระในโอลิมปิก

**นักกีฬาอิสระในโอลิมปิก** () หมายถึงนักกีฬาซึ่งต้องการลงแข่งขันโอลิมปิก แต่ไม่สามารถเข้าสังกัดทีมชาติ ของประเทศใดประเทศหนึ่ง ไม่ว่าด้วยเหตุผลใดๆ โดยอยู่ภายใต้ธงโอลิมปิกและเพลงชาติโอลิมปิก เข้าแข่งขันภายใต้รหัสที่แตกต่างกัน ได้แก่ **IOP, IOA, OAR**  เริ่มปรากฏขึ้นเป็นครั้งแรก ในการแข่งขันโอลิมปิกฤดูร้อนครั้งที่ 25 ประจำปี ค.ศ. 1992 ที่นครบาร์เซโลนา ของราชอาณาจักรสเปน โดยนักกีฬากลุ่มดังกล่าวใช้ชื่อว่า **[[ผู้เข้าร่วมโอลิมปิกโดยอิสระในโอลิมปิกฤดูร้อน 1992|ผู้เข้าร่วมโอลิมปิกโดยอิสระ]]** () ต่อมาในการแข่งขันครั้งที่ 27 ประจำปี ค.ศ. 2000 ที่นครซิดนีย์ ของเครือรัฐออสเตรเลีย นักกีฬาในลักษณะใกล้เคียงกันมีชื่อว่า **[[นักกีฬาโอลิมปิกเฉพาะบุคคลในโอลิมปิกฤดูร้อน 2000|นักกีฬาโอลิมปิกเฉพาะบุคคล]]** () และในการแข่งขันครั้งที่ 30 ประจำปี ค.ศ. 2012 ที่กรุงลอนดอน ของสหราชอาณาจักร ก็มีนักกีฬาภายใต้รูปแบบใกล้เคียงเช่นกัน โดยเปลี่ยนชื่อไปอีกเป็น **[[นักกีฬาโอลิมปิกอิสระในโอลิมปิกฤดูร้อน 2012|นักกีฬาโอลิมปิกอิสระ]]** ()

นอกจากนี้ ยังมีกลุ่มนักกีฬาสัญชาติอินเดีย เข้าร่วมการแข่งขันโอลิมปิกฤดูหนาวครั้งที่ 22 ประจำปี ค.ศ. 2014 โดยใช้ชื่อเช่นเดียวกับที่บาร์เซโลนาว่า *[[ผู้เข้าร่วมโอลิมปิกโดยอิสระในโอลิมปิกฤดูหนาว 2014|ผู้เข้าร่วมโอลิมปิกโดยอิสระ]]* () เนื่องจากสมาชิกภาพของสมาคมโอลิมปิกแห่งอินเดีย ถูกระงับลงตั้งแต่เดือนธันวาคม ค.ศ. 2012 ด้วยปัญหาในกระบวนการเลือกตั้งผู้บริหาร แต่เมื่อวันที่ 11 กุมภาพันธ์ ขณะที่การแข่งขันผ่านไป 5 วัน มีการคืนสมาชิกภาพแก่สมาคมโอลิมปิกแห่งอินเดีย นักกีฬากลุ่มดังกล่าวจึงสามารถอยู่ภายใต้ "ทีมชาติอินเดีย" นับแต่วันดังกล่าวเป็นต้นไป

จากการแข่งขันทั้ง 6 ครั้ง นักกีฬาอิสระยังไม่เคยได้รับเหรียญรางวัลจากการแข่งขันโอลิมปิก

## สรุปเหรียญรางวัล

### โอลิมปิกฤดูร้อน

## อ้างอิง

## ดูเพิ่ม
* นักกีฬาโอลิมปิกอิสระในพาราลิมปิก
* รายชื่อผู้เชิญธงชาตินักกีฬาโอลิมปิกอิสระในโอลิมปิก
* รายชื่อนักกีฬาโอลิมปิกอิสระที่ได้รับเหรียญรางวัลโอลิมปิก
* ทีมรวมเฉพาะกิจในโอลิมปิก

## แหล่งข้อมูลอื่น
* เว็บไซต์ทางการ


นักกีฬาอิสระ
หมวดหมู่:นักกีฬาโอลิมปิก
ปลาริชาร์ด ดอว์กินส์

**ปลาริชาร์ด ดอว์กินส์** () เป็นสกุลของปลาน้ำจืดขนาดเล็กสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า *Dawkinsia* (/ดอว์-กิน-เซีย-อา/)

โดยเป็นสกุลที่ได้รับการอนุกรมวิธานขึ้นเมื่อ ปี ค.ศ. 2012 โดยแยกออกมาจากสกุล *[[Puntius]]* อนุกรมวิธานโดย โรฮัน เพธิยาโกดา นักวิทยาศาสตร์ชาวศรีลังกา และตั้งชื่อเพื่อเป็นเกียรติแก่ ริชาร์ด ดอว์กินส์ นักชีววิทยาด้านทฤษฎีวิวัฒนาการชาวอังกฤษที่มีชื่อเสียง เนื่องจากปลาสกุลนี้เป็นตัวอย่างที่ดีที่แสดงให้เห็นถึงการวิวัฒนาการอย่างง่าย

เป็นปลาน้ำจืดขนาดเล็กที่พบในประเทศอินเดียและศรีลังกา มีครีบต่าง ๆ ยาวและมีสีสันสวยงาม โดยเฉพาะในตัวผู้ เพื่อที่จะดึงดูดตัวเมีย แต่ขณะเดียวกันก็เป็นจุดอ่อนให้ถูกไล่ล่าได้ง่ายเช่นกัน  นิยมเลี้ยงเป็นปลาสวยงาม

## การจำแนก
**[[Dawkinsia assimilis]]* (Jerdon, 1849) 
**[[Puntius filamentosus|Dawkinsia filamentosa]]* (Valenciennes, 1844)
**[[Dawkinsia singhala]]* (Duncker, 1912) 
**[[Dawkinsia srilankensis]]* (Senanayake, 1985)   

## อ้างอิง

## แหล่งข้อมูลอื่น

หมวดหมู่:ปลาบาร์บ
ปลาตะเพียนอินเดีย

**ปลาตะเพียนอินเดีย** หรือ **ปลาตะเพียนจุด** (; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลำตัวเรียวยาวแบนข้าง พื้นลำตัวมีสีเหลืองอมชมพู ครีบหลัง ครีบอกและครีบหางมีสีแดงจาง ๆ ขอบหางด้านล่างและด้านบนมีสีดำ ที่โคนครีบหางมีจุดสีดำขนาดใหญ่เห็นได้ชัดเจน ปลาตัวผู้มีรูปร่างเพรียวบางกว่าตัวเมีย และมีครีบต่าง ๆ พริ้วยาวแลดูสวยงามกว่ามาก

มีขนาดความยาวโดยเฉลี่ย 13-15 เซนติเมตร มีพฤติกรรมอยู่รวมกันเป็นฝูง กินอาหาร จำพวกสัตว์น้ำและแมลงขนาดเล็ก มีอายุขัยโดยเฉลี่ย 4 ปี พบกระจายพันธุ์ในพื้นที่น้ำจืดและน้ำกร่อยในอินเดียตอนใต้ เช่น รัฐเกรละ, ทมิฬนาดู และกรณาฏกะ

เป็นปลาที่นิยมเลี้ยงกันเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:สกุลปลาริชาร์ด ดอว์กินส์
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาน้ำกร่อย
จีเอกู อัลวิส

**จีเอกู อัลวิส กาเรย์รา** (; 24 มิถุนายน ค.ศ. 1985) หรือคนทั่วไปรู้จักเขาในชื่อ **อัลวิส** เป็นนักฟุตบอลชาวบราซิล ปัจจุบันเล่นให้กับเซลตาเดบิโกในตำแหน่งผู้รักษาประตู

## อ้างอิง

## แหล่งข้อมูลอื่น

*Valencia official profile
*
*CiberChe biography and stats 
*
* 

หมวดหมู่:นักฟุตบอลชาวบราซิล
หมวดหมู่:ผู้เล่นในลาลิกา
หมวดหมู่:ผู้รักษาประตูฟุตบอล
หมวดหมู่:ผู้เล่นอูเด อัลเมริอา
หมวดหมู่:ผู้เล่นสโมสรฟุตบอลบาเลนเซีย
หมวดหมู่:นักฟุตบอลกลูบีจีเรกาตัสดูฟลาเม็งกู
หมวดหมู่:บุคคลจากรีโอเดจาเนโร
บิเซนเต กวยตา

**บิเซนเต กวยตา ปานาเดโร** (; เกิด 10 มกราคม ค.ศ. 1987) เป็นนักฟุตบอลชาวสเปน ปัจจุบันเล่นให้กับเซลตาเดบิโก ในตำแหน่งผู้รักษาประตู

## แหล่งข้อมูลอื่น
*Valencia official profile 
*BDFutbol profile
*Transfermarkt profile
*CiberChe stats and bio  
*ESPN stats

หมวดหมู่:นักฟุตบอลชาวสเปน
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลคริสตัลพาเลซ